Лично творчество 



сн. Анна Дюкенджиева, XIIА клас 



Димитрина Георгиева VIII “а” 



рисунка. 

,, , Авторски снимки 

Изгрев, Созопол I 



сн. Ванеса Иванова 
XIIА клас 


Поглед от високо, 
нос Калиакра 



Парк „Загорка“, Стара Загора 



Залез, Джулюница 



жжпулясш 


съвременен ученически вестник - 188И 2683-0035 


първоприемник на издание 


“Лъчеструй ” 


Ат не сш лислил, и 6 Жутс$о, пате един стар град, шлл, мношкден и I средата на 
сЬъмрия, трмГкда се полират перахдлни, по-дини, пеАстш и пере костна хора, да 
да ложе Алажсжиетс да принесе то-ошт плод, то щ /их определил лш лиши имж р 
чт щещ или сеанс р лш реде н Метеш. 

Лишил лиоЬалеЖ 



ЗАздание на Профилирана хуманитарна гимназия “Св. св. Кирил и Методий ” 

септември - ноември 2019 година есенно издание 





ФИЛИАЛ ВЕЛИКО ТЬРНС 
















Авторски снимки 
Любомир Иванов 


ПХГ „Св. св. Кирил и Методий“ - Велико Търново 

Основана през 1880 година и именувана като 
Мъжка гимназия „Св. Кирил“ 


разпространява се безплатно 
































































Препис на „История славянобългарска" пази 
Държавният архив във Велико Шърново 



Първото събитие в 
Профилираната хуманитарна 
гимназия се проведе на 7. 
октомври. Проявата беше 
съвместна с Държавен архив, 
Велико Търново. Боряна 
Маринова, началник-отдел 
на ДА - Велико Търново 
разказа за учреждението, в 

сой 

През изминалата 2018/2019 
учебна година моето 
училище се включи за първи 
път в Сос1е\Уеек, 
европейската седмица на 
програмирането. Тази 
година Профилираната 
хуманитарна гимназия „Св. 
Св. Кирил и Методий“ 
отново се включи. Честта се 
падна на мен. Имах 
възможността да разкажа и 
да покажа на по-малките как 
се сглобява компютър. 
Учениците от осми клас 
бяха много доволни и 
заинтригувани от света на 
информационните 
технологии. 

Благодарение на много и 
разнообразни въпроси, се 
получи интересна дискусия. 


което работи. Учениците от 
гимназията видяха видео 
материал, който разказва 
историята на Архива и 
съхраняваните в него 
документи, снимки, книги. 
Там се пази един от първите 
преписи на „История 
славянобългарска”, писмени 

Е IV Е Е К 



Накрая те споделиха, че много 
им е харесало и искат по- 
често да има такива уроци. 

Виктор Бонжолов, X клас 



материали от времето на Васил 
Левски и Априлското въстание. 
След това Маринова зададе 
въпроси по темата и отправи 
предложение към всеки, който 
има стара снимка на свой 
роднина, да я дари в архива. 


Боряна Маринова от 
Държавен архив 
разказва за деня на 
отворените врати: 

„Държавният архив във Велико 
Търново съществува от 1967 
година. В Деня на отворените 
врати се показват много ценни 
документи и служителите 
запознаха посетителите с процеса 
на обслужване на читателите, 
начините на съхраняване и 
опазване на документите. 
Държавният архив предоставя 
необходимите извори на 
изследователи, краеведи, 
студенти и на всички читатели, 
които проявяват интерес към 
миналото и своя род.“ 



Боряна Маринова, 

Държавен архив 
Снимка: Интернет 

(Вестник, „Междучасие“ се сдоби суникален идентификатор. 

Наследнидна >к Яъчеструй “, нашият вестнидсе вля е редиците на професионалните 
издания., крито се депозират в Народна библиотека, град София с уникален свой 
155Нномер 2683-0035, под който се надяваме да излиза години наред! 


Д-Р СВЕТЛАНА МОМИНСКА ЗА ЗДРАВОСЛОВНОТО ХРАНЕНЕ ПРЕД УЧЕНИЦИТЕ 

ОТ ГИМНАЗИЯТА 


-Моля да се 
представите. 

- Казвам се Светлана 
Моминска и съм лекар по 
професия със специалност 
„Детски болести“ и втора 
специалност „Хранене и 
диететика“. Работя в 
Регионалната здравна 
инспекция - Велико Търново. 

-Каква е целта на 
посещението Ви? 

-Целта на 
посещението беше да 


запознаем учениците от 
специалността „Терапия и 
рехабилитация“ и „Лаборант“ 
със областта на 
здравословното хранене и да 
им представим нашите знания 
и опит в тази област, тъй като 
тяхното бъдеще е медицината. 
Те ще помагат на хората със 
знанието и с опита си, не само 
със сърцето си. Важно е, всеки 
човек в България трябва да се 
храни и живее здравословно. 

-Защо избрахте тази 
професия? 

-Много интересен въпрос 


и аз с радост ще Ви отговоря. 

Десет години съм работила 
като детски лекар и си направих 
една равносметка. Работейки като 
детски лекар, аз бях влюбена в 
професията си, но при един 
преглед аз помагах на едно дете. 
А днес, чрез моите лекции 
достигам до сърцата на повече 
деца. Разбрах, че така обхващам 
много повече хора и им предавам 
своите знания, като им пожелавам 
винаги здраве с моите послания. 


Редакционна колегия: Бенгюл Руждиева, Виктор Бонжолов, Владемира Тихова, Ива Георгиева, 
Габриела Найденова, Шукри Силистралиев, Христиана Христова, Редактор: Таня Мишева, 
Коректор: Захари Мишев, Печат: ПХГ „Св. св. Кирил и Методий“ 

Издава се по проект клуб „Дигитални технологии в медии и комуникации “ с ръководител 
Стефан Стефанов 

















































Винпром Велико Търново посрещна 
нашите ученици от специалността „Лаборант 44 


Осмокласниците от 
Профилирана Хуманитарна 
гимназия „Св. св. Кирил и 
Методий,, участваха в 
инициативата „Дни на 
отворените врати“ при 
работодатели под мотото 
„Европейска седмица на 
професионалните умения в 
България“. Посещението на 



учениците от професията 
„Лаборант“, специалност 
„Технологичен и 
микробиологичен контрол в 
хранително-вкусови 
производства“, се проведе 
като едно вълнуващо 
посещение на „Винпром АД“ 
гр. Велико Търново по покана 
на изпълнителния директор 
Милена Димова. Бъдещите 
лаборанти се запознаха с 
етапите на производството на 
ябълковия оцет, като 
разгледаха цеха. След това в 
цеховата лаборатория Анета 
Петкова им показа как се 



определя обемния процент 
алкохол в ябълковото вино. С 
помощта на технолога Снежана 
Несторова проследиха процеса. 
Накрая посетиха общата 
лаборатория, където им беше 
демонстрирано как работи част 
от апаратурата. 


КРЪСТОСЛОВИЦА 


1 Първото име на дарител на Мъжката гимназия Велико Търново 

2 Фамилия на дарителя на Мъжката гимназия Велико Търново 

3 Биологията е природна ... 

4 Времето, изминало от създаването на гимназията 

5 Синоним на лечение 

6 Човек, който избира и разпространява 

информацията на обществото ] 1 I I I I 1 

7 Забележителност в близост 
до Гимназията 

8. Източник на новини 2 1_ I _ I __ 


: м 


9. Името на вестника на 
ПХГ 

10 Първият 
директор на 
Гимназията 

11 Кое по ред е училището в 
града 

12 Специалност, изучавана 
в училище 


8 


11 














12 

Р 




я 








Изготвено от: Бенгюл Руждиева, Владемира Тихова, X „А 44 


клас 





дек 


С две нови паралелки започна новата 2019/2020 учебна година в 
Профилираната хуманитарна гимназия 



За първи път в 
Профилираната хуманитарна 
гимназия от тази учебна година 
се изучава професията на 
лаборанта. С вълнение 
прекрачиха прага на училището 
учениците с профил 
„Хуманитарен“ и „Терапия и 
рехабилитация“. 

„Вече сте част от едно 
училище с богато минало, 
силно настояще и голямо 
бъдеще - така се обърнаха 
настоящите възпитаници на 
гимназията към 
осмокласниците. 


сн. Официално откриване на новата учебна година 



Музикален поздрав от Анджела Наку, 
сн. Виктор Бонжолов 


На 16-и септември беше 
открита новата учебна година в 
Профилирана хуманитарна 
гимназия „Св. Св. Кирил и 
Методий“. Гости на 
тържеството ни бяха 
председателят на 
Великотърновския общински 
съвет Венцислав Спирдонов, 
зам.-председателят на 
общинския съвет Мирослав 
Трифонов, общинските 
съветници Валерия Дончева и д- 
р Даниела Андреева, инж. Катя 
Василева от РУО Велико 
Търново, Боряна Маринова от 
ДА Велико Търново, д-р Павлин 
Чаушев - преподавател във ВТУ 
и г-н Тодор Бояджиев от випуск 
1955 на гимназията. 


Водещи на тържеството 
бяха ученичките от X клас 
Ива Георгиева и Владемира 
Тихова. 


















































































Таблети в класната стая 



Младият архитект Драгомир Йосифов дари 10 таблета на 
учениците, които изучават „Журналистика и връзки с 
обществеността “ 


ТУггбно телевизионно 
студио 


Откри се единственото 
учебно телевизионно студио в 
Профилирана Хуманитарна 
гимназия „Св. св. Кирил и 
Методий Поводът беше най- 
вълнуващ за учениците и 
учителите. Тези, които 
изучават журналистика и 
връзки с обществеността, ще 
имат възможността по време 
на обучението си да 
обработват, да монтират и да 
вземат интервюта от много 
личности. Студиото е 
оборудвано с модерна техника, 
която включва 4К камера, 4К 
телевизор, лаптоп, компютър и 
много други устройства. Гости 


на откриването бяха: 
Венцислав Спирдонов - 
председател на 
Великотърновския общински 
съвет, Нейко Генчев, д-р 
Даниела Андреева, Валерия 
Дончева и много други видни 
личности. 


Благодарение на нашия 
директор, Павлин Витанов, се 
осъществи една наша мечта - бяха 
дарени десет таблета, които ще 
използваме по време обучението 
ни. Изпитваме гордост и 
вълнение, тъй като сме от малкото 
ученици, които имат 
възможността да се обучават по 
този начин. 

Дарител е Драгомир Йосифов. 
Той е внук на Драган Алексиев, 
бивш заместник-директор на 
училището и много уважавана 
личност. Дарението се осъществи 
със съдействието на председателя 
на Общинския съвет на Велико 
Търново - Венцислав Спирдонов. 
Трогателен беше разказът на 
нашата преподавателка по 
Физическо възпитание и спорт - 
госпожа Златка Ковачева, която ни 
сподели за деня, в който за първи 
път е прекрачила прага на 
гимназията ни през 1987 година и 
се е запознала с Драган Алексиев. 

Виктор Бонжолов, 
Владемира Тихова, Ива 
Георгиева - ученици от X „А“ 


Бенгюл Руждиева, X „А“ 



Ученици от профил „Хуманитарен “, VIII „А “ клас 


ЖИВОТЪТ МИ В ШВЕЦИЯ 



Преди 5 години с 
моето семейство заминахме 
за Стокхолм, Швеция. 
Тогава аз бях на 11 години. 
Моите родители записаха 
сестра ми и мен в шведско 
училище. 


Първоначално 
шведският език ни беше 
много труден. Децата ни 
приеха много добре, 
помагаха ни, уважаваха ни и 
с течение на времето сестра 
ми свикна, но аз не успях. 
Исках да се върна в 
България. Липсваха ми 
моите съученици, с които бях 
учила във Велико Търново. 

Не мога да кажа нищо 
лошо за моите приятели и 
съученици в Стокхолм. 
Учителите ми много ме 
обикнаха, винаги са ми 
помагали, когато имах 
затруднение. Това, което ми 
харесваше там, бяха часовете 
по дърводелство, 
шивачество и музика. 
Научих се да свиря на пиано. 


Имахме много походи. Водиха 
ни на ски и аз тогава се научих 
да карам. Беше ми хубаво, но 
България винаги ми липсваше. 

Учих в Швеция до 9 клас 
и с моето семейство решихме 
да се върнем във Велико 
Търново, за да завърша 
образованието си. Тук очаквам 
с нетърпение да стана 
абитуриентка в 12 клас. 
Другата ми мечта е да бъда 
фризьор. 

Денис Варова 


ИНЖ. КАРАЧОЛЕВА ЗА ЗДРАВОСЛОВНОТО ХРАНЕНЕ ПРЕД УЧЕНИЦИТЕ 

ОТ ГИМНАЗИЯТА 


- Моля, представете се. 

- Аз съм Маринела 
Карачолева, инженер, 
технолог по хранене и моята 
специалност е „Технология на 
месо, мляко, анализ и контрол 
на храни“. 

- Каква е Вашата цел? 

- Целта ми е да 
накараме децата да се 
замислят какво консумират и 
да успея да им повлияя добре, 
така че да променят навиците 


си. Това е удоволетворение 
за мен и означава, че съм си 
свършила работата. 

- От колко време се 
занимавате с професията? 

- Точно с тази професия 
се занимавам с около 5 
години, а преди това бях в 
производството на храни - 
по-точно колбаси. 

- Защо избрахте да 
работите тази професия? 


- Предпочетох я пред 
производството първо, защото: 

Първо - условия на труд не 
са по-добри, както и работното 
време за една млада майка, като 
мен с 2 деца. За мен това беше 
водещо, защото не можех да си 
позволя да работя по 12 часа 
събота и неделя. Това беше 
основният ми мотив да изляза от 
производството и не съм се 
отказала - продължавам напред. 

Шукри Силистралиев 

Г абриела Найденова 



















Изложбените зали в ХГ 
„Борис Денев“ 


През един от 
октомврийските неучебни 
дни посетихме 
Художествената галерия 
„Борис Денев“ във Велико 
Търново. Темата на 
изложбата е „Велико 
Търново през погледа на 
българските художници“. 
Именно тази тема 
предизвика интереса и 
любопитството ми, защото 
исках да видя как 
различните хора предават 
едно и също нещо. 




Както и очаквах, всеки от 
художниците бе погледнал 
нашия град със своето 
единствено и неповторимо 
виждане, създавайки нещо 
несравнимо с това на всички 
останали. Забелязах и друго 
- картините на различните 
творци са изработени с 
различни техники, като това 
отново ни издава част от 
характерите им. 

Владемира Тилова, 

Х„А “клас 


През погледа на ученика от 
посещението на изложбените зали 


Учениците от ПХГ 
„Св. св. Кирил и Методий", 
Велико Търново посетиха 
Художествената галерия 
„Борис Денев" и споделиха 
своите първи впечатления. 
Учениците от VIII „А“ клас 
споделиха, че най-голям 
интерес са проявили към 
картините на Майстора. Ето 
и няколко мнения на 
учениците: 

Михаела Иванова: 

Първото ми впечатление 
за картините на Майстора е 
колко са красиви и суетни 
всички жени на 
изображенията. Те са 
толкова нежни и красиви, 
излъчващи доброта, и все 
едно са толкова красиви, че 
чак се плаша от мисълта за 
това. Знам, че е малко 
странно, но това е моето 
мнение... 


Диян Величков: 

Аз мисля, че картините, които 
бяха изложени, са много 
красиви. Като се загледах в тях, 
си зададох много въпроси. Едни 
от тях са: Защо повечето 
момичета са руси и със сини очи. 
Но после се замислих и разбрах, 
че те излъчват нежност и красота 
с този поглед. Направи ми 
впечатление, че са толкова живи 
за времето си... 



Снимка: Интернет 


(Ь 


Една сбъдната 
мечта 

Участвах в конкурс за 
участие в тийн сериал на 
„Академията за таланти”, 
който е под ръководството на 
продуцента на „София - ден и 
нощ”. Сериалът ще бъде 
излъчен по телевизията 2020 
година. 

Конкурсът се 
провеждаше не само във 
Велико Търново, но и в София, 
Варна, Бургас, Пловдив и 
други. Започнах с онлайн 
кастинг, на който ме одобриха 
и ми се обадиха, за да ми 
съобщят, че продължавам 
напред. Участниците бяхме 
разделени на възрастови 
групи. Най-малките кандидати 
бяха на 6 години, а най- 
големите - 64 години. Вторият 
кастинг се проведе в Четвърти 
корпус на Великотърновския 
университет. Получих ваучер 
за арт фотосесия. 

Един от журито беше 
Калоян Димитров - Ва11ап. 
Дадоха ни задачата на мен и 
още едно момиче да направим 
различни имитации, свързани 
с арт изкуството. За 
следващата задача ми дадоха 
снимка, на базата на която 
трябваше да измисля история. 
След кастинга ми съобщиха, че 
в срок от 20 дни ще получа 
обаждане от тях и ще разбера 
дали съм приета. След по- 
малко от седмица се свързаха с 
мен и ми казаха, че ще получа 6 
месечно обучение, което ще 
бъде разделено на няколко 
модула. Когато го завърша 
успешно, ще ми дадат роля в 
един от предстоящите им 
проекти, в които участват 
Адриан Зурков, Диона, ВаПап, 
Артьом Анатолиевич - Арти и 
други. Бях много 
развълнувана, че са ме 
одобрили и че ще мога да 
реализирам една моя мечта. 
Иванина Илиева, XII клас 


Отличия и награди 



(Република Ъългария 
администрация на Лрезидента 

ДО 

Г-Н ПАВЛИН ВИТАНОВ 
ДИРЕКТОР 

ПРОФИЛИРАНА ХУМАНИТАРНА 
ГИМНАЗИЯ "СВ. СВ. КИРИЛ И 
МЕТОДИЙ" 

ГР. ВЕЛИКО ТЪРНОВО 

УВАЖАЕМИ Г-Н ВИТАНОВ, 

С настоящото писмо бих искал да изразя най-сърдечна благодарност за проявената от 
Вас съпричастност и подкрепа за осъществяване на благотворителната инициатива на 
Президента на Република България ..Българската Коледа”. 

С радост и признателност споделям, че каузата „Българската Коледа" породи 
впечатляваща подкрепа от страна на обществото в лицето на много граждани, фирми и 
организации. С помощта на дарители и спонсори, лекари-специалисти в областта на 
детското здраве, известни личности на България и медийни партньори. Кампания 2018/19 
успя да постигне поставената цел - подкрепа на децата с тежки заболявалия и увреждания. 
Със събраните 2 400 000 лв. са подпомогнати повече от 500 деца за осъществяване на 
диагностика, лечение и рехабилитация. и е закупена високоспециализирана медицинска 
апаратура за 19 лечебни заведения в цялата страна. 

Като изразявам отново дълбоката си признателност за Вашата солидарност към 
каузата-, насочена към здравето на българските деца, изразявам увереност, че ще подкрепите 
седемнадесетото издание на благородната инициатива „Българската Коледа". 

Вярвам във Вашата отзивчивост, подкрепа и по-нататъшно участие, за което 
предварително Ви благодаря. * 

Приемете пожеланията ми за здраве, благополучие и успехи./ 

С уважение. \Д 

Ди\ 11 П ьр Стоянов 

ГЛАВЕН СЕКРЕТАР НА ПРЕЗИДЕНТА 
НА РЕПУБЛИКА БЪЛГАРИЯ 


1123 София, бул. .Дондуков“ 2; тел.: 359 02/ 9239 381: е-таИ: ЬцкойчюфргехШегЧ.Ьв; «еЬ: утж.Ь(>ко1ес1а.Ь(> 


















Интервю с Драгомир Йосифов 


Бихте ли ни разказали 
малко повече за Вашата 
професия? 

Моята професия е 
архитект. Това е не по- 
малко отговорна 
професията от тази на 
журналиста особено, 
когато името ми е 
популярно в този град. 
Любовтакъм 
архитектурата е от 
особено значение за 
опазване на културното ни 
наследство, което е 
видимо от множеството 
обекти, по които съм 
работил в нашия град. 
Защото всъщност това е 
красотата на Велико 
Търново. Да го опазим е 
много трудно дело, да 
съградим нещо ново е 
лесно. Така че професията 
на архитекта е доста 
отговорна и сложна 
професия. И тя е 
създадена за хората. 

Какви впечатления 
оставя във Вас сградата 
на нашата гимназия? 

Аз съм изключително 
предубеден към вашата 
гимназия. Това е най- 
красивата сграда във 
Велико Търново. Вашата 
училищна сграда е 
шедьовър на 
архитектурното изкуство, 
категоричен за нашето 
ново време. 


Каква е Вашата връзка е 
нашата гимназия? 

Моята връзка е много 
съкровена. Аз на вашите 
години, а и по-малък от вас, съм 
тичал из коридорите на това 
училище по времето, в което 
моят дядо Драган Алексиев е 
бил заместник директор. Бях на 
10- или 11-годишна възраст и 
беше прекрасно, особено през 
ваканциите, когато кабинетите 
бяха празни. Уникално 
изживяване. Спомням си го 
сякаш беше вчера. Имам много 
хубави спомени от тук. 

Имате ли общи черти е дядо 
Ви и какви уроци Ви е дал 
той? 

Аз смея да твърдя, че съм доста 
сериозен негов наследник от 
гледна точка на характер и на 
това, което научих от него. Той е 
човек, в чийто речник няма „не 
искам“ и „не мога“, за него не 
съществуват такива думи. 
Някоя цел тръгне ли да се гони, 
докато не бъде постигната по 
каквито и да е начини - се 
постига. Много сериозен човек, 
умен. Сигурно е прочел стотици 
хиляди томове литература. 
Както виждате, всички, които са 
завършили тук, са успели хора. 

Каква беше целта на това 
дарение, което направихте за 
нас? 



журналистика има във Велико 
Търново? Второ - това училище 
трябва да върви напред. Сега аз 
ще даря нещо, а след това друг. 

Как се почувствахте, като 
влязохте в гимназията, години 
по-късно? 

Все още ми е трудно да сдържа 
емоциите си. Невероятно. Това е 
едно чувство, колкото и думи да 
знае, човек пак няма да може да 
го опише. Рядко са моментите, в 
които съм искал да пролея 
няколко сълзи. Това е един от тези 
моменти, когато ми коства доста 
усилия да не бъда прекадено 
емоционален. Без думи съм. 

Ива Георгиева, 

Виктор Бонжолов 


Как няма да направя дарение! 
Първо вие сте великолепни, 
чудесни. Колко паралелки 


Българския народен обичай „Тлака“ пресъздадоха учениците 

от клуба по етнология 


Членовете на Клуба по 
етнология „Доц. д-р 
Николай Колев“ в 
Профилираната 
хуманитарна гимназия „Св. 
св. Кирил и Методий” под 
ръководството на Силвия 
Петрова пресъздадоха 
българския народен обичай 
„Тлака“ 

Гости на възстановката бяха 
доц. д-р Живко Карапенчев 
- бивш декан на 
Педагогическия факултет 
на ВТУ, ас. д-р Павлин 
Чаушев - преподавател по 
Етнология във ВТУ, 
Светлин Радев, директор на 
ДВИА - Велико Търново, 
Бисера Дживодерова - 


библиотекар в читалище 
„Надежда 1869“, ученици, 
учители, родители и 
приятели. 

В красиви народни носии 
учениците представиха 
пред гостите как 
поканените на тлаката 
моми и техните майки 
помагат в работата на 
домакинята и обсъждат с 
много хумор и задявки 
отношенията между снахи 
и свекърви. Основната цел 
на тлаката е да се довърши 
есенната работа у 
домакинята, чието 
единствено задължение е 
да нахрани работливите си 
гости. Беше прожектирано 


и забавно видео със смешки от 
репетициите на учениците. 

Във възстановката се включиха 
народният певец Петър 
Георгиев с песента „Иванчо, 
мамо, Иванчо“ и виртуозният 
гъдулар Галин Новаков с 
авторска ръченица. 

По традиция участниците в 
Клуба по етнология и техните 
съученици завършиха 
събитието с наводни хона. 



Снимка: Ке§пе\у§ 


Честит юбилей 

РЕГИОНАЛНА НАРОДНА БИБЛИОТЕКА „ПЕТКО Р СЛАВЕЙКОВ“ 

ОТБЕЛЯЗА СВОЯТА 13О-ГОДИШНИНА 


На 14. и 15. ноември т. г. се 
проведе XVIII научна 
конференция с международно 
участие „Библиотеки- 
честване - комуникации”. 

С поздравителни адреси от 
Амелия Гешева - зам,- 
министър на културата, 
фондация глобални 
библиотеки - България, слово 
на Калина Иванова - директор 
на Регионалната народна 
библиотека „П. Р. Славейков” 
откри двудневната 
конференция. 

В научния форум, който е 
под патронажа на кмета и 
община Велико Търново, взеха 
участие гости от Русия, 
Турция, Полша, Сърбия, 
Македония. 

От българска страна с 
доклади се присъединиха 
научни ръководители, 


преподаватели и други 
изявени в съответната област. 

Научната конференция е 
посветена на 130- 
годишнината от учредяването 
на обществената библиотека и 
7 0 - г о д и ш н и н а т а от 
рождението на проф. д-р 
Елена Георгиева и е на тема за 
прилагането на 
библиотечното 
законодателство, авторското 
право и сродните му права в 
работата на библиотеките. 

На конференцията имаше 
доклади в областта на 
библиотечни и 
информационни науки, 
книгознание, литературна 
история, печатни 
комуникации и медии. 

На събитието присъстваха 
и и р е д с т а в и т е л и на 
Профилираната хуманитарна 


гимназия „Св. св. Кирил и 
Методий”, Велико Търново. 
Стефан Стефанов, 
преподавател в гимназията, 
изнесе доклад на тема 
„Авторските права и тяхната 
роля при обучението на 
ученици в училище и 
библиотеката на гимназията”. 
На 14-и ноември програмата за 
деня завърши с грандиозен 
концерт в Драматичнич театър 
„К. Кисимов” с участието на 
Васил Петров и Биг Бенд - 
Велико Търново. 

Откриването на концерта 
започна с поднасяне на букети 
на директора на библиотеката. 
Гостите се насладиха на 
концерта с много положително 
настроение. 

Виктор Бонжолов 











Странична на осмокласника 

ЦВЕТЕ 


Тео се прибираше 
вкъщи след поредния 
изморителен ден в 
училище. Беше мрачен, 
както винаги, и се дразнеше 
от всичко - от шума на 
колите, от кучетата, лаещи 
по него зад оградите в 
дворовете на стопаните си, 
дразнеха го дори нахалните 
бръмчащи насекоми, 
прелитащи край него. 
Тротоарът, по който 
вървеше, бе стар, мръсен и 
напукан. Той ходеше и 
искаше просто да спре, да 
събере всичките си сили и 
да крещи, докато прегракне. 
Това поне донякъде щеше 
да облекчи тъгата и гнева, 
събрани в него. А в какво се 
състояха тези чувства, 
какво ги провокираше да 
кипят в него и защо във 
всеки момент щяха да 
изригнат като вулкан? Той 
бе гневен на себе си, 
ядосваше се заради силните 
чувства, които изпитваше 
към едно момиче. 
Чувстваше се тъжен, 
защото я обичаше много, но 
знаеше, че тя няма да му 
отвърне със същото. 

Тео спря само за 
момент, за да се наведе и 
завърже отвързалите се 
връзки на обувката си. 
Тогава го видя. То растеше 
сам-самичко из морето от 
трева, израстнало отстрани 
на тротоара. Цветето. Беше 
толкова красиво, 
опияняващо. Докато той го 
гледаше, се чувстваше като 
хипнотизиран, запленен от 
нежността, която струеше 



Михаела Иванова VIII „А“, рисунки 



от това тъй необикновено 
растение. Наблюдавайки го, той 
забрави за света около себе си, 
за дразнителите в лицето на 
колите и насекомите, кръжащи 
наоколо, забрави за болката и 
страха си, забрави всичко и 
мислеше само за едно- 
учудващата хубост на това 
прелестно цвете. То беше 
теменужка. 

Тази нежност, излъчвана 
от него, разтапяше сърцето на 
Тео. Не смееше да го докосне, 
камо ли да го откъсне. Най- 
накрая излезе от опиянението и 


отново тръгна към дома си. 

След около минута осъзна, 
че се чувства много по-добре 
след като видя теменугата. 
Учуди се колко много радост 
носи такова дребно нещо като 
едно съвсем обикновено цвете. 

Тео се прибра в дома си и 
вече бе зареден с положителна 
енергия. Усмивката не слизаше 
от лицето му... 

Емил Милев, VIII „Б“ клас 


Изглед към Профилирана хуманитарна гимназия 
„Св. св. Кирил и Методий“ - Велико Търново 



2020 


си. Бенгюл Руждиева 

1 2 3 4 5 

6 7 8 9 10 11 12 

13 14 15 16 17 18 19 

20 21 22 23 24 25 26 

27 28 29 30 31 


НОЕМВРИ 


п В с ч п с н 

30 1 

2 3 4 5 6 7 8 

9 10 11 12 13 14 15 

16 17 18 19 20 21 22 

23 24 25 26 27 28 29 


АВГУСТ 


П 

В 

Ч 

П 

28 

29 

ДЕКЕМВРИ 

П 

В 

С 

Ч 

П 

С 

1 

31 

В.ТИХО В А 








































КЛУБЪТ ПО ГРЪЦКИ ЕЗИК 
ПРЕСЪЗДАДЕ БОРБАТА ЗА СВОБОДА 


Клубът по гръцки 
език и култура 
"Аристотелис", който е 
уникален за търновските 
училища, с ръководител 
Пламена Василева 
отбеляза с възстановка 
студентското въстание в 
Гърция, като едно от 
събитията, дали пример 
за младите хора по света. 

На 17-ти ноември 
1973 год. е кулминацията 
на студентския бунт 


срещу военната хунта в Гърция. 
Правителството изпраща 
танкове да потушат 
студентския протест в 
Техническия университет в 
Атина. Демонстрацията е 
смазана, но няколко месеца по- 
късно пада и военният режим в 



Гърция. На тази дата студентите в 
Гърция отдават почит към 
загиналите по време на бунта в 
Атинската политехника. 

Гости на събитието бяха 
ръководителя на Центъра за 
гръцки език и култура и 
преподавател в Катедра 
„Класически и източни езици и 
култури” доц. д-р Димитриос 
Румпос с негови студенти и 
Станислава Трънкова, която е 
преподавател по ЗБУТ в 
гимназията и управител на 
Служба по трудова медицина. 



ТРАДИЦИИ И СЪВРЕМЕННОСТ 


Десетокласничка от ПХГ 
издаде първия си роман 



Ива Георгиева, тя е 
пролетно момиче в есенния 
ден. Една тинейджерка, пълна с 
мечти и таланти, представи 
своя дебютен роман. В 
началото на ноември в 
Регионалната народна 
библиотеката „Петко Р. 
Славейков“, всички нейни 
близки и подкрепящите 
младата писателка се събраха 
там. Ива разказа през колко 
много трудности е минала, 
докато е писала романа си, как е 
била мотивирана от думите и 
съветите на непознати за нея 
хора, които са я подкрепяли 
чрез социалните мрежи, и как 
тя не се е отказала от своята 
мечта. Благодари на всички, 
които са й помогнали да не се 
откаже и в това време с тези 
свои прекрасни думи 
разчувства всички. 


Младата писателка не 
забрави да отбележи още 
една прекрасна кауза. Тя и 
нейните близки са 
изработили кутия за 
дарения за деца, болни от 
Спинална мускулна 
атрофия. Посъветва 
останалите да бъдат добри 
хора и винаги, когато имат 


възможност, да правят добро за 
някого. С нейните мили думи, 
дори и книгите на рафтовете 
бяха заплакали. Емоциалната 
вечер мина успешно за Ива и 
накрая тя раздаде много 
автографи и мили пожелания 
за всички. 

Бенгюл Руждиева, X клас 


УЧЕНИЦИТЕ ОТ ГИМНАЗИЯТА С НАГРАДИ ОТ КМЕТА НА ОБЩИНА 
ВЕЛИКО ТЪРНОВО Д-Р ИНЖ. ДАНИЕЛ ПАНОВ 


Кметът на Великотър¬ 
новска община, д-р инж. 
Даниел Панов, е взел 
решение да награди изявени 
ученици от великот¬ 
ърновските училища. 
Членовете на клуба по 
етнология „Доц. д-р Николай 
Колев“ към ПХГ „Св. св. 
Кирил и Методий“ също бяха 
удостоени с награда - 10 

покани за Гала-премиерата 
на филма „Диви и щастливи“. 

























